Μαθία Μεσσηνίας

Η Μαθία είναι χωριό στη Μεσσηνία, το οποίο διοικητικά υπάγεται στη δημοτική ενότητα Πεταλιδίου του Δήμου Μεσσήνης και έχει 59 κατοίκους, σύμφωνα με την Απογραφή του 2011«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10788 (σελ. 314 του pdf).

 Τοποθεσία 
Η Μαθία ανήκει στην Κοινότητα Μαθίας και υπάγεται στη Δημοτική Ενότητα Πεταλιδίου. Βρίσκεται σε υψόμετρο 500 μέτρων, στους πρόποδες του όρους Λυκόδημου (η Μαθία των Αρχαίων Ελλήνων) και μέχρι το 1927 ονομαζόταν Δράγκα. Απέχει 7 χιλιόμετρα από το Καλαμάκι και την παραλία (στη Μαθία υπάρχουν ενοικιαζόμενα διαμερίσματα), 11 χιλιόμετρα από το Πεταλίδι και 38 χιλιόμετρα από την Καλαμάτα.

 Καπετάν Νταβής Τριανταφυλλόπουλος 
Στη Μαθία κατά την Επανάσταση του 1821, ο θρυλικός Καπετάν Νταβής Τριανταφυλλόπουλος με τα παλικάρια του, νίκησε τους Τούρκους. Υπάρχει μνημείο στην είσοδο του χωριού, για να θυμίζει στους νεότερους, τη μάχη αυτή.

 Διοικητικές μεταβολές 

 21-04-1835, ο οικισμός Δράγκα προσαρτάται στο Δήμο Κορώνης, με έδρα το Πεταλίδι.
 07-06-1890, ο οικισμός Δράγκα αποσπάται από το Δήμο Κορώνης και προσαρτάται στο Δήμο Αιπείας, με έδρα τη Λογγά.
 31-08-1912, ο οικισμός Δράγκα αποσπάται από το Δήμο Αιπείας και ορίζεται έδρα της Κοινότητας Δράγκας.
 22-12-1927, ο οικισμός Δράγκα μετονομάζεται σε  Μαθία και η Κοινότητα Δράγκας, σε Κοινότητα Μαθίας.
 04-12-1997, ο οικισμός Μαθία αποσπάται από την Κοινότητα Μαθίας και προσαρτάται στο Δήμο Πεταλιδίου.
 07-06-2010, ο οικισμός Μαθία αποσπάται από το Δήμο Πεταλιδίου και προσαρτάται στο Δήμο Μεσσήνης.

 Εξωτερικοί σύνδεσμοι 

 Δήμος Μεσσήνης - Δ.Ε. Πεταλιδίου - Μαθία 

 Παραπομπές 

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης